Nistri yewwi-as-d Ṛebbi belli amexluq-nni d nneya, ɣef wayagi yeqsed ad d-yaɣ ɣur-s lekttan, mebla ma ixelleṣ-it, yuẓ ɣur-s, yewwi-as-tt-id akk akka n wakka; yejbed-as-id akk iẓuran n baba-s. Yenna-as belli netta akked bab-as d imddukkal. Yuɣal yemmeɣ ɣef lekttan i tiεeǧǧben, Si Funi yegzem-as-id seg-s snat n tqendyar akked azal n usewal. Yeḥseb-as-ten-id akk, mitin u xemsin alef, meεna Si Nistri ur ixelleṣ ara, ikellex-it s kra n wawalen iẓidanen yenna-as εeddi-d s axxam ad tawiḍ idrimen-ik yerna ad teččeḍ anbu n kuskus.